Document ID: 32005R0833

REGOLAMENT TAL-KUMMISSJONI (KE) Nru 833/2005
tal-31 ta' Mejju 2005
dwar l-awtorizzazzjoni permanenti ta’ l-addittivi fl-għalf
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru ta’ l-1970 fir-rigward ta’ l-addittivi ta’ l-għalf (1), u b’mod partikolari l-Artikoli 3 u 9d(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru ta’ l-2003 dwar l-addittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprovdi għall-awtorizzazzjoni ta’ addittivi għall-użu fin-nutriment ta’ l-annimali.
(2)
L-Artikolu 25 tar-Regolamnet (KE) Nru 1831/2003 jistipola miżuri transizzjonali għall-applikazzjonijiet ta’ l-awtorizzazzjoni ta’ addittivi ta’ l-għalf li tressqu skond id-Direttiva 70/524 qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta’ l-addittivi elenkati fl-Annessi għal dan ir-Regolament tressqu qabel id-data ta’ l-applikazzjoni tar-Regolament (KE) Nru 1831/2003.
(4)
Il-kummenti inizzjali dwar dawk l-applikazzjonijiet, kif ipprovdut għalihom fl-Artikolu 4(4) tad-Direttiva 70/524/KEE, tressqu quddiem il-Kummissjoni qabel id-data ta’ l-applikazzjoni tar-Regolament (KE) Nru 1831/2003. Dawk l-applikazzjonijiet għandhom għalhekk jibqgħu jiġu trattati b’konformità mad-Direttiva 70/524/KEE.
(5)
L-użu tal-preparazzjoni ta’ l-enżimi endo-1,3(4)-beta-glucanase li tiġi prodotta mit-Trichoderma longibrachiatum (ATCC 2106) u l-endo-1,4-beta-xylanase li tiġi prodotta mit-Trichoderma longibrachiatum (IMI SD 135) u l-alpha-amylase li huwa prodott tal-Bacillus amyloliquefaciens (DSM 9553) ġie awtorizzat proviżorjament għall-ewwel darba għal ħnieżer żgħar, mir-Regolament tal-Kummissjoni (KE) Nru 2690/1999 (3). Data ġdida ġiet imressqa għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(6)
L-użu tal-preparazzjoni ta’ l-enżimi endo-1,3(4)-beta-glucanase li tiġi prodotta mit-Trichoderma longibrachiatum (ATCC 2106), l-endo-1,4-beta-xylanase li tiġi prodotta mit-Trichoderma longibrachiatum (IMI SD 135), l-alpha-amylase li huwa prodott tal- Bacillus amyloliquefaciens (DSM 9553) u l-polygalacturonase li jiġi prodott mill- Aspergillus aculeatus (CBS 589.94) ġie awtorizzat proviżorjament għall-ewwel darba għal ħnieżer żgħar, mir-Regolament tal-Kummissjoni (KE) Nru 2690/1999. Data ġdida tressqet għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(7)
L-użu tal-preparazzjoni ta’ l-enżimi ta’ l-endo-1,4-beta-xylanase li tiġi prodotta mit-Trichoderma longibrachiatum (ATCC 2105) u tas-subtilisin li tiġi prodotta mill-Bacillus subtilis (ATCC 2107) ġie awtorizzat proviżorjament għall-ewwel darba fuq ħnieżer żgħar, mir-Regolament tal-Kummissjoni (KE) Nru 1636/1999 (4). Data ġdida tressqet għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(8)
L-użu tal-preparazzjoni ta’ l-enżimi endo-1,3(4)-beta-glucanase li tiġi prodotta mit-Trichoderma longibrachiatum (ATCC 2106) u l-endo-1,4-beta-xylanase li tiġi prodotta mit-Trichoderma longibrachiatum (IMI SD 2105) ġie awtorizzat proviżorjament għall-ewwel darba għal ħnieżer żgħar, mir-Regolament tal-Kummissjoni (KE) Nru 1636/1999. Data ġdida tressqet għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(9)
L-użu tal-preparazzjoni ta’ l-enżimi ta’ l-endo-1,4-beta-xylanase li tiġi prodotta mit- Trichoderma longibrachiatum (ATCC 2105) ġie awtorizzat proviżorjament għall-ewwel darba għat-tismin ta’ tiġieġ, mir-Regolament tal-Kummissjoni (KE) Nru 1411/1999 (5). Data ġdida tressqet għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(10)
L-użu tal-preparazzjoni ta’ enżimi endo-1,4-beta-xylanase li tiġi prodotta mit-Trichoderma longibrachiatum (ATCC 2105) u ta’ l-endo-1,3(4)-beta-glucanase li tiġi prodotta mit- Trichoderma longibrachiatum (ATCC 2106) ġie awtorizzat proviżorjamnet għall-ewwel darba għat-tismin tat-tiġieġ, mir-Regolament tal-Kummissjoni (KE) Nru 418/2001 (6). Data ġdida tressqet għall-appoġġ ta’ applikazzjoni ġdida mingħajr limitu ta’ żmien għal dik il-preparazzjoni ta’ enżimi. L-evalwazzjoni turi li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni intlaħqu. Għalhekk, l-użu ta’ dik il-preparazzjoni ta’ enżimi, kif speċifikat fl-Anness, għandu jiġi awtorizzat mingħajr limitu ta’ żmien.
(11)
L-evalwazzjoni ta’ dawk l-applikazzjonijiet turi li għandhom ikunu meħtieġa ċerti proċeduri sabiex jipproteġu l-operaturi mill-espożizzjoni għall-addittivi li huma stipolati fl-Annessi. Tali protezzjoni għandha tiġi assigurata mill-applikazzjoni tad-Direttiva tal-Kunsill 89/391/KEE tat-12 ta’ Ġunju ta’ l-1989 dwar l-introduzzjoni ta’ miżuri għat-tisħiħ tas-sigurtà u s-saħħa tal-ħaddiema fuq ix-xogħol (7).
(12)
Il-miżuri stipolati f’dan ir-Regolament jikkonformaw ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimal.
ADOTTAT DAN IR-REGOLAMENT:
Artikolu 1
Il-preparazzjonijiet li jagħmlu parti mill-gupp “Enżimi”, kif speċifikati fl-Anness, huma awtorizzati għall-użu mingħajr limitu ta’ żmien bħala addittivi fin-nutriment ta’ l-annimali skond il-kondizzjonijiet stipolati f’dak l-Anness.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-31 ta' Mejju 2005.

Labels: 17
16
6